《官斋新构落成题壁，四章 其二》
清代·朱景英

数弓隙地久荒芜，添个轩堂入画图。位置意从疏淡得，周遭境与静虚俱。

乌衣识路新巢定，翠筱窥墙旧径纡。霁景亦延凉月伫，俗尘能到此间无。

作者简介：湖南武陵人，字幼芝，一字梅冶，晚号研北翁。乾隆十五年解元。历任宁德知县，台湾鹿耳门同知，北路理番同知。工汉隶。尝纂修《沅州府志》。有《海东日札》、《畬经堂集》、《研北诗馀》。